KUUENDA KOOSSEISU

OTSUS

Haapsalu,			28. september 2012 nr 173

Vara võõrandamine otsustuskorras 
(Kase tänav, Haapsalu)

Juhindudes Haapsalu Linnavolikogu 30.03.2012 määrusega nr 55 kinnitatud “Haapsalu linnavara valitsemise kord” § 23 p 1 lg 1, Haapsalu Linnavalitsuse 05.09.2012 korraldusega nr 521 „Krundipiiride muutmine (Kase tn 4 ja Kase tänav)“, kohaliku omavalitsuse korralduse seaduse § 6 lg 3 p 1, § 22 lg 1 p 37, § 34 lg 3, Haapsalu põhimääruse § 12 lg 1 p 43, § 54 lg 3 ning haldusmenetluse seadusest, Haapsalu Linnavolikogu otsustab:

1.	Müüa Haapsalu linna omandis oleva kinnistu reg. nr 2825832 (katastriüksuse koha-aadress Kase tänav, Haapsalu, katastritunnus 18301:012:0029, pindala 9386 m2) Marko Kasepalu omandis oleva kinnistu reg. nr 570132 (katastriüksuse koha-aadress Kase tn 4, Haapsalu, katastritunnus 18301:012:1010, pindala 600 m2) koosseisu 179 m2 maad hinnaga 1150.- (üks tuhat ükssada viiskümmend) eurot.

2.	Maa ostuhind eurodes tuleb Marko Kasepalul tasuda hiljemalt maa ostu-müügilepingu sõlmimise päevale eelnevaks päevaks Haapsalu Linnavalitsuse pangakontole 10602002431007 AS SEB Pangas või notari deposiitkontole või esitada panga kinnitus ostuhinna tasumise kohta 3 (kolme) pangapäeva jooksul peale ostu-müügilepingu sõlmimist. Notariaalne maa ostu-müügileping tuleb Ostjal sõlmida 90 päeva jooksul. Nimetatud tähtaja jooksul maa ostu-müügilepingu mittesõlmimisel Ostja poolt kuulub otsus linnavolikogu poolt kehtetuks tunnistamisele vastava otsuse tegemise teel.

3.	Haapsalu Linnavalitsusel teha vajalikud toimingud.

4.	Linnavolikogu kantseleil teha otsus teatavaks Marko Kasepalule (marko@serengeti.ee).

5.	Otsus jõustub teatavakstegemisega.

Jaanus Karilaid
Volikogu esimees

SELETUSKIRI
Eelnõule „Vara võõrandamine otsustuskorras (Kase tn, Haapsalu)“

Haapsalu Linnavalitsuse 5.09.2012 korraldusega nr 521 „Krundipiiride muutmine (Kase tn 4 ja Kase tänav)“ on antud luba muuta naaberkruntide Kase tn 4 ja Kase tänav piire ilma detailplaneeringut koostamata, mis näeb ette suurendada Kase tn 4 krunti Haapsalu linnale kuuluva tänavamaa kinnistu arvelt. Antud tänavamaa osa on juba eraisiku kasutuses. Peale võõrandamist jääb Kase tänav piisava laiusega.

Linn on seni müünud linnamaa ribasid ja kiile odavamalt kui piirkonna maa turuhind. Tegemist ei ole iseseisvaks hoonestatud krundiks ettenähtud maaga. Antud piirkonna elamumaa maksustamishind on 3,83 eurot/m2. Linnavalitsus ja omanik on jõudnud hinnas 1140.- eurot kokkuleppele, mille 1 m2 maa hind on 6,369 eurot.

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea
14.09.2012